text: গুগল মানচিত্র () হল গুগল দ্বারা তৈরি ও উন্নয়নকৃত একটি ওয়েব মানচিত্রায়ন পরিষেবা। এটি উপগ্রহ চিত্রাবলী, রাস্তার মানচিত্র, রাস্তার ৩৬০° প্যানোরাম (রাস্তার দৃশ্য বা স্ট্রিট ভিউ), বাস্তব-সময়ের ট্রাফিক অবস্থা (গুগল ট্রাফিক) পরিষেবা প্রদান করে।  গুগল মানচিত্র সাধারণত রাস্তার মানচিত্র দেখায় এবং "পায়ে হাঁটার পথ", "গাড়ী", "মোটর বাইক "(বেটা), "পাবলিক পরিবহন "- এর দ্বারা ভ্রমণকারীদের জন্য একটি "রুট পরিকল্পনা"(অর্থাৎ, গন্তব্যে যাওয়ার দিক-নির্দেশনা) দিয়ে থাকে। এছাড়াও এতে সারা বিশ্বের বিভিন্ন দেশের বহু শহরে ব্যবসার জন্য একটি "অবস্থান নির্ণায়ক" অন্তর্ভুক্ত আছে। গুগল মানচিত্রের উপগ্রহ চিত্র বাস্তব সময়ে হালনাগাদ করা হয় না, যদিও গুগল নিয়মিত ভাবে তাদের ডেটাবেসে তাদের প্রয়োজনীয় তথ্য যোগ করে, বেশিরভাগ ছবি ৩ বছরের অধিক বয়স্ক নয়।
  
  গুগল মানচিত্র মার্কেটর অভিক্ষেপ-এর একটি ঘনিষ্ট বৈকল্প ব্যবহার করে এবং সেই জন্য মেরুর কাছাকাছি জায়গায় ঠিক মতো মানচিত্র প্রদর্শন করতে পারে না। এই সংক্রান্ত একটি পণ্য হল গুগল আর্থ। এটি এমন এক অনুষঙ্গহীন প্রোগ্রাম যা মেরুর কাছাকাছি অঞ্চলেও বিভিন্ন স্থানকে ঠিক মত প্রদর্শন করতে পারে।
  
  গুগল মানচিত্র (অ্যাপ্লিকেশন)  হল স্মার্টফোনের জগতে এক মজাদার আবিষ্কার। ৫৪% এরও বেশি স্মার্টফোন ব্যবহারকারী মাসে একবার অন্তত এই অ্যাপ্লিকেশনটি ব্যবহার করেন। (২০১৩ সালের আগস্ট মাসের পরিসংখ্যান অনুযায়ী)।
  
  ফিচার
  জনপ্রিয় সার্চ ইঞ্জিন গুগলের মানচিত্রায়ন সাইট গুগল ম্যাপস ২০২০ সালের ৮ ফেব্রুয়ারি ১৫ বছরে পদার্পণ করে।
  এ উপলক্ষ্যে গুগল ম্যাপে নতুন করে আরও কয়েকটি ফিচার যোগ করে এবং ব্যবহারকারী ইন্টারফেইসও পরিবর্তন করে। নতুন যুক্ত হওয়া ফিচারসমূহের মধ্যে অন্যতম হচ্ছে গুগল ম্যাপের লোগোর পরিবর্তন, যেখানে বর্তমানে আইকন হিসেবে পিন ব্যবহার হবে এবং গুগল ম্যাপসে থাকা এক্সপ্লোর, কমিউট ও ফর ইউ ট্যাবগুলোতেও পরিবর্তন করা হয়েছে। সেই সাথে নতুনভাবে যুক্ত হচ্ছে সেভড, কন্ট্রিবিউট ও আপডেটস নামের তিনটি অপশন। সে হিসেবে মোট ট্যাবের সংখ্যা দাঁড়াবে ৫টি।
  এর সঙ্গে যোগ হবে আরও নতুন কিছু ফিচার। যেমন বাসে বা ট্রেনের তাপমাত্রা কতো তা জানা যাবে। এছাড়াও, গুগল ম্যাপসে যুক্ত হচ্ছে অ্যানিমেল গাইড।  এআরভিত্তিক থ্রিডি ভিজ্যুয়াল ডাইরেকশন ফিচারটিতে একটি কুকর পথ দেখানোতে সাহায্য করবে। গন্তব্য নির্দিষ্ট করে দিলে কুকুরটি ডানে বামে বা সোজা এগিয়ে পথ দেখিয়ে দেবে। উল্লেখ্য, ২০১৮ সালের মে মাসে অনুষ্ঠিত ডেভেলপার কনফারেন্সে গুগল ম্যাপে অ্যানিমেল গাইড সুবিধা যুক্ত করার ঘোষণা দেয় গুগল।
  
  তথ্যসূত্র
  
  বহিঃসংযোগ
   গুগল মানচিত্র
   মোবাইল ফোন সংস্করণ
   গুগল আকাশ
   গুগল চাঁদ
   গুগল মঙ্গলগ্রহ
   গুগল পরিবহন
   গুগল মানচিত্র উন্নয়ন
   কাজের জন্য গুগল মানচিত্র
  
   
  বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
  বিষয়শ্রেণী:অ্যানড্রয়েড (অপারেটিং সিস্টেম) সফটওয়্যার
  বিষয়শ্রেণী:ব্ল্যাকবেরি সফটওয়্যার
  মানচিত্র
  বিষয়শ্রেণী:২০০৫-এ প্রতিষ্ঠিত ইন্টারনেট বৈশিষ্ট্য
  মানচিত্র
  বিষয়শ্রেণী:জাভা প্লাটফর্ম সফটওয়্যার
  বিষয়শ্রেণী:কীহোল মার্কআপ ল্যাঙ্গুয়েজ
  বিষয়শ্রেণী:মোবাইল রুট-পরিকল্পনা সফটওয়্যার
  বিষয়শ্রেণী:রুট পরিকল্পনা সফটওয়্যার
  বিষয়শ্রেণী:সিমবিয়ান সফটওয়্যার
  বিষয়শ্রেণী:ডেনিশ উদ্ভাবন
  বিষয়শ্রেণী:ওয়েব মানচিত্র সার্ভিস
  বিষয়শ্রেণী:ওয়েব মানচিত্রকরণ
  বিষয়শ্রেণী:গুগল অধিগ্রহণ
title: গুগল ম্যাপস